text: [{"text_idx": "#000002", "text": "7 uru jallu qallta phaxsin 2022n marana, Dina Boluarte, Peru\u0301 markan sullki\u0308r irpirix jili\u0308r irpirjam makhatawayi. Uku\u0308rux amtkan\u0303 jach\u2019a uru\u0308nwa nayri\u0308r kutiw ma\u0308 kullakax jili\u0308r irpirjam utt\u2019asiwayi, ukampins jupatakix unxtasin\u0303a, chhijllaw utjan\u0303ap mayiwi ukat jaytxan\u0303ap mayiwi ukanak janiw amuyka\u0308nti."}, {"text_idx": "#000003", "text": "200 mara jilaw Repu\u0301blica sutimpix ma\u0308kiptxi ukhamat ma\u0308 kullak irpirinin\u0303ataki. Ukhat jichhakamax jupan suyt\u2019an\u0303ap mayipxaraki."}, {"text_idx": "#000004", "text": "Ange\u0301lica Motta Ochoa, antropo\u0301loga warminakat arsuri ukhamarak chacha warmituqit yatxatatax Anti\u0301gona tuqitakix arst\u2019arakiwa \u201cpoli\u0301tica tuqin kullakanakax chikanchasipxan\u0303apax askiwa kunalaykuti\u0308 taqinitakiw democraciax utji\u201d"}, {"text_idx": "#000005", "text": "\u201cAskiwa, chachanakan poli\u0301tica uksan irpxarupxan\u0303apax askit sasinx janiw khitis jiskt\u2019askanti\u201d sasin yapxat\u2019i."}, {"text_idx": "#000006", "text": "Nayrja maranakat pachaw kullakanakax utan lurawinakamp phuqhirikikaspas ukjam un\u0303t\u2019ata, chachanakakiw poli\u0301tica uksan chikanchasin\u0303 yatipxi. Peru\u0301 markanx ma\u0308 kullakaw irpxaruski."}, {"text_idx": "#000008", "text": "Dina Boluartex poli\u0301tica uksanx sullki\u0308r irpiri\u0308nwa, partido de izquierda uksata Pedro Castillox jili\u0308r irpiriraki. Boluartex ancashina uksankiriwa, qhichwa arut arst\u2019asiri ukhamarakiwa. A\u0301ncash markax norte de Peru\u0301 uksan jikxatasi."}, {"text_idx": "#000009", "text": "Corrupcio\u0301n luririw saw Castillorux juchanchapxi, ukatx nayraqataw, Peru\u0301 Libre ukarux ministrax jaytxa\u0308na ukatx Vladimir Cerro\u0301n jupax kipkaraki, ukharux Castillo irpiriw jaytxaraki\u0308nxa . T\u2019aqxtawix janiw kuna askikansa, jupax electorado ukarux janiw ya\u0308qawaykit saw Motta Ochoax arst\u2019i."}, {"text_idx": "#000010", "text": "\u201cDina Boluartex kunti kampan\u0303anx arst\u2019awaykan ukarux janiw phuqhawaykiti. Pedro Castillox janirakiw kuna aski lurawinakas un\u0303stayawaykiti. May may lurawinakampiw phuqhapxax sasinw markachirinakarux arxatyt\u2019apxa\u0308na, markatak aski jumanakatak aski sasina, taqi ukanakax suyt\u2019ataw jikxatasiway sarakiw antropologax arst\u2019araki.\n7 uru jallu qallta phaxsinxa, Pedro Castillox Congreso de la Repu\u0301blica suyt\u2019ayaraki ukatx Boluarte jili\u0308r irpirjamaw utt\u2019asiraki. Ukampirus janiw kuna turkakipaws utjaykit mayni irpirinakat sipans jisk\u2019achasin\u0303a yanqhachan\u0303anakak utjayi."}, {"text_idx": "#000011", "text": "\u201cDina Boluartex jisk\u2019achiri ukhamarakiwa, poderes de las e\u0301lites econo\u0301micas ukanakarus arxatarakiwa taqi ukanakaw un\u0303jasiwayaraki markachirinakax voto ukampis yanapt\u2019apxa\u0308nwa jupanakarux wila wartawimp yanqhachawimpiw kutiyaraki \u201d, saw Motta Ochoax arsti."}, {"text_idx": "#000013", "text": "jallu qallta phaxsin 2022n marana, juramentacio\u0301n luratapat k\u2019umiwinak utjki uksatx Boluartex \u201cma\u0308 jan waliwa, jisk\u2019achawiw warminarux janiw yaqa\u0308wix utjkit saw arsu\u201d. Kullakanakax wali kusisitapxan\u0303apaw ma\u0308 jili\u0308r irpir kulak un\u0303jasax saraki\u0308nwa."}, {"text_idx": "#000014", "text": "Unxtasiwinx un\u0303jasirakiwa Universidad Nacional Mayor de San Marcosuksan katuntawinakas utjarakiwa,walja pallapallanakaw jach\u2019a yatiqan\u0303 utarux mantantapxa\u0308n ukatx khitinakati markanakat unxtasiwimp phuqhap jupanakar ukhamarak yatiqirinkaruw katuntawayaraki. Maysatx markachirinakax phiskasin\u0303 munapxit saw un\u0303t\u2019ayapxaraki\u0308nxa uksatx janiw qhana yatxatawis utjkanti."}, {"text_idx": "#000015", "text": "Nayri\u0308r jili\u0308r irpiri kullakatakix qallta phaxsinx may mayiwinakaw utja\u0308na, yanqhachawi 60t jilaw jiwatax utjji (58 bombas lacrimo\u0301genas ukamp yanqhachata) ma\u0308 chimpu jaytawiw utji."}, {"text_idx": "#000017", "text": "Ucraniano aru thakhipa un\u0303tan\u0303 waruqatat jamuqata. YouTube-tuqi."}, {"text_idx": "#000018", "text": "Yatiya\u0308wirjamax Ucraniax qhipa phaxsinakan ch\u2019axwawipanx Soledar marka niya Bajmut jak\u2019anx aynacht\u2019irjamataynawa, Alemania markax Leopard tankinak Ucrania markarux janiw churan\u0303 munkataynati ukatx ruso markatx ch\u2019axwawinx walja markachiriruw jiwarayatayna ukjamarakiw lus qhantayan\u0303 jiniraruranak yanqhachatayna, nawirar qhi simanatx ucranianunakax redes sociales tuqiw un\u0303t\u2019ayapxatayna.\nUcranianonx chachatak warmitakix grama\u0301tica thakhinx mayjt\u2019iwa, saraksnawa, \u00abvchytel\u00bb (\u0432\u0447\u0438\u0442\u0435\u043b\u044c, yatichir jilata) ukatx \u00abvchytelka\u00bb (\u0432\u0447\u0438\u0442\u0435\u043b\u044c\u043a\u0430 ukax yatichir kullakatakiraki). Yatxatatuqitakix chachatak san\u0303akis ukakiw apnaqataraki, yaqhipanakanw warminakatakix utjaraki pichiri jan ukax qulliri ukanakanx janiw chachatak warmitakix ma\u0308 aruk apnaqaskiti.\nFacebook uksan Katerina Zinass psico\u0301loga jupax ma\u0308 qillqat un\u0303t\u2019ayawayi, uksan sarakiwa psykhologynia (psico\u0301loga warmi) sutix llakt\u2019asiyituwa ukhamarak \u201csexista\u201d ukjamaw saw saraki. Zinass jupax sarakiwa ma\u0308 yatxatat kullakatakix \u00abPani\u00bb ukwa apnaqapxan\u0303apa. Un\u0303t\u2019ayatax 19 000 \u00abkusawa\u00bb, 6800 amuy qillqa ukatx 2700 wasitam un\u0303t\u2019ayawinak utjayawayi."}, {"text_idx": "#000019", "text": "Amuy qillqat tuqinx kunayman amuyunakaw utji, niyakixay markachirinakax may may amuyunakap qillqt\u2019apxanxa. Manqhaxanx amuyunakax un\u0303jasiraki."}, {"text_idx": "#000020", "text": "Descolonizacio\u0301n tuqit may may amuyunaka"}, {"text_idx": "#000021", "text": "Ucranianx nayrjatpachaw warmir san\u0303xatx aruskita. Aru pirwanx warminakar san\u0303atakix janiw utjkiti ukakiparakiw yatxatatuqinakatsa. Zastupnytsia (\u0437\u0430\u0441\u0442\u0443\u043f\u043d\u0438\u0446\u044f, diputado), ministerka (\u043c\u0456\u043d\u0456\u0441\u0442\u0435\u0440\u043a\u0430, warmi ministra), matematykynia (\u043c\u0430\u0442\u0435\u043c\u0430\u0442\u0438\u043a\u0438\u043d\u044f, warmi matema\u0301tica).\nDescolonizacio\u0301n uksat juti: ucraniana arump sarawimpix ruso arump sarawipampitx jayarstiwa. Nayra sarawitpachaw ipiryu ruso ukjamarak Unio\u0301n Sovie\u0301tica ukampix pachpa markan arunakapax janiw jach\u2019achayatakiti. Siglo XIX ukanx imperiales irpirinakax ucraniano aru chhaqtayan\u0303atakix walja kutiw yant\u2019apxa\u0308na. Sovie\u0301tico un\u0303t\u2019atanakax ucranianox qhiparstatakaspas ukjamun\u0303japxa\u0308na."}, {"text_idx": "#000022", "text": "Unio\u0301n Sovie\u0301tican aynacht\u2019atap qhipatax Ucraniax Imperio ruso ukar jaqkatataska\u0308nwa ukatx ucranianox pata markan arupakaspas ukjamanawa, ukhakamax jilpach markax ruso arsurikiskanwa. 2022, rusa markan Ucrania uksanx ch\u2019axwawiw utjawayi, ruso chhaqatawayiwaukatx jilpach ucranianonakaw pulitika amta sarakaspas ukham amuyawapxi."}, {"text_idx": "#000023", "text": "Facebook uksan aruskipat jamuq waruqata."}, {"text_idx": "#000024", "text": "\u00a1Akax jinchurus usuyituwa! Nayax janiw jichuntan\u0303 atkati. Akjam arunakaw kunatas uka un\u0303t\u2019ayan\u0303atakix utji \u00abmystkynia\u00bb (\u043c\u0438\u0441\u0442\u043a\u0438\u043d\u044f, warmi artista), akax janiw askikiti, jan ukax \u00abchlenkynia\u00bb (\u0447\u043b\u0435\u043d\u043a\u0438\u043d\u044f, warmi \u201cmiembro\u201d), \u00a1jiwayasin\u0303 munta! \u00a1Arur ukjam jan walt\u2019ayan\u0303asti!"}, {"text_idx": "#000025", "text": "Facebook tuqin amuy arunaka jamuqata."}, {"text_idx": "#000026", "text": "Jumampix iyawatwa kunalaykutix \u00abchlenkynia, likarka (\u043b\u0456\u043a\u0430\u0440\u043a\u0430, warmi qulliri) san\u0303 muni, psykhologynia\u00bb ukat yaqhanakampix janiw walt\u2019aykiti, chiqpachans ukjam arunakax arusarux janiw jach\u2019anchaykiti. Nayatakix \u00abpani yatichiri, pani likar\u00bb ukax askikiwa psykhologynia, medykynia (\u043c\u0435\u0434\u0438\u043a\u0438\u043d\u044f,warmi qulliri) uka arunakax janiw askikiti."}, {"text_idx": "#000029", "text": "Gran Chaco boliviana uksanx wan\u0303suwinaka, phichsuwinaka, umamp aptanaka quqanak jik\u2019thapiwinkax aynacht\u2019ayiwa. Ukhamipanxa, uka uraqin jakasirinakax ukham jan walt\u2019awinakamp aynacht\u2019ataw jikxatsipxi, markan yaiyaw yatiyirinakax uksatuqitx janiw un\u0303t\u2019ayapkiti, kunawsati\u0308 niya naktawinakax utji ukak un\u0303t\u2019ayapxi. Ukampirus pachpan yatiyirinakax kipkarakiw jan un\u0303t\u2019ayapkiti."}, {"text_idx": "#000030", "text": "Pachpan yatiyirinakatakix ma\u0308 wakiskiriw utjan\u0303apaspa, ukampins thiyatuqin jakasirinakataki, pacha turkakiptawimpix kullakanakaw sinti aynacht\u2019atapxi. Markachirinakan arst\u2019asipxan\u0303apax wali askiwa, ukhamat kuna jan walt\u2019anakatix utjki ukanak un\u0303t\u2019ayapxan\u0303apataki, pacha turkakiptawimpix sinti jan walt\u2019awinakaw utji, ukatx kunjats nayrar mistuwix utjasp taqi ukanaka."}, {"text_idx": "#000031", "text": "Gran Chacox Bolivia markanx sureste uksan jikxatsi, ecolo\u0301gica ukhamarakiwa, 750 000 kilo\u0301metros cuadrados ukch\u2019arakiw pusi markamp qurpasi. Janiw markachirinakax sinti utjapkarakiti ukampins centro urbanos ukanakax jaya jayankarakiwa. Kuna sinti jan walt\u2019anak utjki\u0308 juk\u2019ampins ch\u2019umin nina naktawinak utjki ukanakak jilpachax un\u0303t\u2019ayapxi. Maysatuqitx ecolo\u0301gica ukat biodiversidad ukax utjarakiwa3400 may may quqanakaw utji ukatx uywanakatx wawaninaka, jach\u2019a asirunaka ukatx jisk\u2019a laq\u2019unakaw utjaraki. Uraqapachan payi\u0308r quqanak utjirix markachirinakan utjnuqasiwipamp ukhamarak waka uywirinakan amtanakapamp ukatx agroindustriales amtanakamp aynacht\u2019atawa. 2020 maranxa, Global Change Biology Journal uksatx ma\u0308 yatxataw lurapxi ukasti biodiversidad askin un\u0303jan\u0303ataki, 23 % bioma ukax jark\u2019aqatan\u0303apanxa, ukampirus jichhax 5 % ukhakiw jark\u2019aqawix utjaraki."}, {"text_idx": "#000032", "text": "Plataforma Media Cloud uksat bolivianos llikatuq yatiyirinakat markatuqitx kunjams arusipxi ukaw qhanstaraki. Jisnawa \u201cGran Chaco\u201d 2021 maranxa, medios bolivianos uksanx hidrocarburos, thakhi lurawita, yaqha sartaw amtanakat ukat yaqhanakampit juk\u2019ampins autonomi\u0301a regional uksatuqinakatw un\u0303t\u2019ayaraki.\nAkasti naturales ukan jan walt\u2019awinak utjki ukarukiw un\u0303t\u2019ayi: alliqtawinkaru."}, {"text_idx": "#000033", "text": "\u00abGran Chaco\u00bb arun may may amuyunakapa."}, {"text_idx": "#000034", "text": "Plataforma janiw yatiyawinak ukat redes socialanak apthapkiti, aka un\u0303acht\u2019awix janiw qhana un\u0303staykiti kunjamti\u0308 Gran Chacot yatirinakax yatiyki ukhama, ukampirus amuyt\u2019ayarakiw uksatuqi aruskipt\u2019an\u0303ataki.\nGran Chaco markan pacha turkakiptawit juk\u2019amp yatxataw un\u0303acht\u2019ayan\u0303atakix Rising Voices uksatx 26n figuras regionales, markan yatiyirinakapata, warani yatiyirinakapa ukatx ONG Marka irpirinakan irnaqirinakaparuw jiskt\u2019ata. Uka jiskt\u2019awinak luratax un\u0303t\u2019ayiw khitinakas uksan jakasipxi jupanakax kuna jan walt\u2019awis utji uksataw qhanstaraki."}, {"text_idx": "#000036", "text": "A\u0301reas protegidas uksar utjantasir mantapk uksatx irpirinakax janiw kamsapkisa.\nQ\u2019uma uma uksatuqit ma\u0308 wakiskir derecho humano ukhaman\u0303apawa.\nPacha turkakiptawix umatuqit pisinkan\u0303 utjayi.\nAliqat quqanak khuchhuran\u0303a ukat phichhsuwinakax uka ch\u2019uminak nakhantayaw utjayi."}, {"text_idx": "#000037", "text": "Gran Chaco boliviano uksan pacha turkakipatawipatx may may arst\u2019awinakaw utjaraki."}, {"text_idx": "#000038", "text": "Pacha turkakipaw jan walt\u2019aw un\u0303jan\u0303atakix pacha samantuqir un\u0303jan\u0303xatx juk\u2019amp ch\u2019amanchapxan\u0303awa ukakipkarakiw warminakan tamacht\u2019awiparux ch\u2019amanchan\u0303a.\nPacha pata markat jach\u2019a markar sarxan\u0303 juk\u2019amp utjayaski.\nComunidades indi\u0301genanakax markan jakan\u0303atakix uraqinakap un\u0303jasipkiwa.\nPacha turkakipta\u0308wix pachpan jakasirinakan ch\u2019uxn\u0303a qullapx chhaqtayan\u0303 munaraki.\nIrpirinakax jisk\u2019a productores ukanakaruw yanapt\u2019i ukampins janiw jach\u2019a corporacionanakaruxa."}, {"text_idx": "#000039", "text": "Pachpan jakasirinakax pacha turkakiptawin jan walt\u2019awinakapar askichan\u0303atakix irnaqapxarakiwa. Un\u0303acht\u2019ayatanakax yatiyaw yatiyirinakarux chikanchasiyarakiwa juk\u2019ampinsa tiliwisyuna, ONG uksat churat wulitinanaka, llikatuq un\u0303t\u2019ayirinaka, redes socialanaka, minsajiyir tamanaka."}, {"text_idx": "#000040", "text": "Medios independientes uksatx akanakawa No\u0301madas, La Regio\u0301n ukatx La Brava, yatxataw thakhinakampiw pachan jan walt\u2019awip yatin\u0303atakix yanapat\u2019asipxi. No\u0301madas uksatx ma\u0308 jan iyawsat chaka luratampix 3000 hecta\u0301reas quqanakaw khuchthapiwayat ukxatw wakiskir yatiayaw un\u0303t\u2019ayi. El Chaja\u0301 ukax Nativa tamankiriwa uksatx imaylu ukatx yatiyawinaktaypiw wulitinanakax un\u0303t\u2019ayaraki."}, {"text_idx": "#000042", "text": "Santa Cruz Rayru, markatuqin jikxatasiraki, podcast ukanak un\u0303t\u2019ayaraki juk\u2019ampins pachpa markatx indi\u0301genas arunak un\u0303t\u2019ayaraki. Comunidades originarias\u2014 guarani\u0301, ayoreos ukat chiquitanos ukanakax\u2014 Gran Chaco uksanx 8 % ukch\u2019an jikxatasi ukatsti radio comunitaria ukatx redes sociales uksaw irnaqawinakapx un\u0303t\u2019ayapxaraki. Radio N\u0303ande n\u0303ee ukatx podcast Paso a Paso con la Autonomi\u0301a Charagua Iyambae, Charagua Iyambae comunidad auto\u0301noma indi\u0301gena uksat un\u0303t\u2019ayata."}, {"text_idx": "#000045", "text": "Janiw taqpach yatirinakatx juk\u2019ampinakx jikxatan\u0303jamakanti, uksatuq yatxatatanakax juk\u2019ampiw un\u0303t\u2019ayasispanx kuna amuyunakatix utjki taqi ukana. Ukhamipanx uksatuqitx Rising Voices ukax yatxataw lurt\u2019awayi ukarjmax Kuwirnut payllat ONG khanat apnaqaraki, ukhamatw markachirinakax jasak amuyt\u2019apxaraki."}, {"text_idx": "#000046", "text": "Walja kutiwa, jan ya\u0308qat yatiyaw yatiyirinaktaypit chikanchayan\u0303atakix thaqhata, yatichawinakap sarantayatawa, ukhamat ch\u2019amanchan\u0303ataki. Khitinakatix kipka yatiyaw yatirinak utt\u2019ayasipx jupanakax mayni medios locales ukatsipans wali jach\u2019a irnaqaw phuqhayapxi."}, {"text_idx": "#000047", "text": "\u00abChaquen\u0303otwa, jawiratwa, quqatwa. Uraqix suma un\u0303jan\u0303ax nayan kankan\u0303ajawa. Quqanak khuchhuran\u0303ax suyt\u2019ayatapan!\u00bb. Villamontes, Bolivia. Knorke Leaf jupan jamuqata, iyawst\u2019amp un\u0303t\u2019ayata."}, {"text_idx": "#000048", "text": "Askin chikanchasiwix amtanakamp sarantan\u0303awa Nanum: Mujeres Conectadas, llikar jasak mantan\u0303 thaqhi ukhamat patan jakasir kullakanakax llikatuq pacha turkakiptawtuqitx un\u0303t\u2019ayapxan\u0303apataki."}, {"text_idx": "#000050", "text": "Markasanakatx walja yatiyawinkaw un\u0303t\u2019ayatan\u0303apa; uksa markanx kunas makiptas ukxa janiw taqin yatipkiti. Ukampirus yatiykipasin\u0303ax wali wakiskiriwa."}, {"text_idx": "#000053", "text": "Akham yatichawinakax waljaniruw yatichata ukhamat k\u2019umiw yatiyawinak yatipxan\u0303aptaki, ukakipkarak juk\u2019amp yatiyawinak un\u0303t\u2019ayapxan\u0303apataki, ukmapins jamuqanakamp kunaw pacha turkakiptaw jan walt\u2019awinakatx un\u0303t\u2019ayataraki."}, {"text_idx": "#000057", "text": "Aka Wikipedia qillqatax Wikipedia uksan chachas warmis khuskhat sarantan\u0303apxatawa, ukan yatxata\u0308wiparjama, jiskt'a\u0308wi ukat qawkhas utji uka yatxata\u0308wirux yatisiwa, \u00abWikipedia ukan editor-anakapax jilpachax chachanakawa\u00bb, jakhu\u0308winx 85 ukat 91,5% jall ukhawa. Fundacio\u0301n Wikimedia tamax uksatuqitx amuykipayan\u0303apawa, ukaw ma\u0308 jach'a entidad ukhama uraqpachan enciclopedia libre ukar apnaqi, uka chachaw jila warmiw jila ukarux khuskhachan\u0303ar yanapt'aspawa."}, {"text_idx": "#000058", "text": "Wikimujeres amtax catalanohablantes sata\u0308k uksa markanakan uka jan pisiw jilaw uka utjan\u0303apatakiw yanapat'aski. Web pajinapax uksat un\u0303t'ayi:"}, {"text_idx": "#000059", "text": "Wikipedia uksan ma\u0308 tama apnaqiripxtwa, Wikipedia uksan chachas warmis jan khuskhatapat llakt'asaw irnaqpxta, ukar phisiqtayan\u0303atakiw irnaqsipkta uka enciclopedia-ax internet uksan wali mant'atapuniw ukhamt qillqatanakax un\u0303akipt'ataraki."}, {"text_idx": "#000060", "text": "Amtapax walja editor-a warminak chikanchasiyan\u0303atakiwa, ukakipkarakiw warminaktuqitx qillqatanak qillqapxaspa, san\u0303a\u0308ni, biografi\u0301as ukatx markanakan nayrar sarta\u0308w utjk ukxatx qillqapxarakispawa. Madrid ukat Barcelona uksa markanx sapa simanaw tantachasipxi, \u00abeditatones\u00bb uksa tuqiw yanapt'asipxi. Aka yatichaw tantacha\u0308winakax n\u0303a ukhat n\u0303a\u0308 ukharuw apasi, Wikipedia uksan juk'amp askin qillqatanak utjayan\u0303ataki."}, {"text_idx": "#000062", "text": "Qhipa editatones ukanakax Wikimujeres uksat wakicht'ata\u0308nwa, Medialab-Prado, Madrid uksan phuqhasi\u0308na, juk'ampis mujeres foto\u0301grafas , mujeres cienti\u0301ficas sutimp sutinchattuqitw jilpachax qillqapxa\u0308na ."}, {"text_idx": "#000065", "text": "Me\u0301xico markan Feminicidios Mapapawa (MFM), markan jichha\u0308kis ukawa ukatx phuqhatpachawa, ma\u0308 qallta\u0308wiwa feminicidios ukxat yatxatan\u0303ataki, 2016 maratpacha\u00bb. Jichhakamax 2,355 ukhaw utjawayi.\nQillqirix luraw aru apnaqi (Modelo de Protocolo de feminicidio ONU) uksata, warminakar jiwayan\u0303ax utjki\u0308 uka un\u0303jan\u0303ataki, akham arst\u2019araki :"}, {"text_idx": "#000066", "text": "Warminakar usuchjasin jiwan\u0303ax wila masin utjaraki, jan ukax utja\u0308wina, ma\u0308 chachamp aruskipa\u0308wina, yaqha jaqits utjarakispawa."}, {"text_idx": "#000067", "text": "Yatiya\u0308winakapax notas de prensa ukat feminicidios ukxat oficiales yatiya\u0308winaka, qhana, jasaki ukhamaw p\u2019arxtaya\u0308winakapaxa: jan khithin armasipatakiw sapa mayax qhanancht\u2019ata.\n\u00abPrincesa\u00bb sutimpiw un\u0303t\u2019ayi, khithikit uka jan un\u0303t\u2019ayan\u0303ataki. Mamapax 80 maraniwa, Me\u0301xico markarux Zacatecas markatpachaw purini. Irnaqir warmi, ch\u2019axwirinakan allchhipa, irnaqirinakan kamachinakapat arxatiri.\nPrincesax Universidad Auto\u0301noma Me\u0301xico markan (UNAM) Fi\u0301sica yatiqa\u0308na ukatx sismologi\u0301a ukat tsunamis uksan yatxataraki\u0308na. Maysatx aljan\u0303aruw sararaki\u0308na, Princesax mapanakan irnaqan\u0303 qallta\u0308na, kunapachati\u0308 Nuestra Aparente Rendicio\u0301n ukan yanapt\u2019aska\u0308n ukhaw munkir jan munkir chhaqtayatanakat apthapipxa\u0308na. Lura\u0308wipas yatin\u0303apas juk\u2019ampiw jiltaska\u0308na, big data ukat sistematizacio\u0301n de coordenadas geogra\u0301ficas uka yanak apnqan\u0303as ukakipkarakiw jach\u2019anchasiska\u0308na."}, {"text_idx": "#000068", "text": "Facebook del Mapa sutin pajinapanx qillqatanakap muniri, prensa, poli\u0301ticos, legisladoras ukat yaqhanakampiw qillqapxa\u0308na , jupatakix jiwatanakan wila masinakapamp arsukipan\u0303aw aski\u0308na. Jiwat wawanakapan sutinakap markanakan un\u0303jan\u0303ax llaki\u0308nwa, mapa ukan sutinakap katjan\u0303ax askiwa, Princesax yaqhip amuyunak amtkasax ma\u0308 isturya ukhamawa sasinw saraki."}, {"text_idx": "#000069", "text": "Aka mapax kawkhanakanti\u0308 jiwayapkist uka yatin\u0303atakiwa, chiqaljikxatan\u0303a, jan walt\u2019a\u0301winakxat amuyunak kutikipayan\u0303a, yanap chiqanchan\u0303a, jiwaya\u0301winak jan utjan\u0303apatak jark\u2019aqan\u0303a."}, {"text_idx": "#000070", "text": "Princesan amuyupax ch\u2019ikt\u2019asitawa, ukatw juk\u2019amp ch\u2019amacht\u2019aw muni. Ukatakix yanapt\u2019 apthapin\u0303atakiw jist\u2019ari, Generosity de Indigogo sutimpiwa. Ukanw juk\u2019amp arxayt\u2019istu:"}, {"text_idx": "#000071", "text": "[...] Aski yatiya\u0308winak tanthapta, periodistas, investigadoras, activistas, defensoras de derechos humanos, justicia uksan thaqhirinaka, Me\u0301xico markan feminicidio uksat yatirinaka. Chiqawa, juk\u2019ampiw jilxati."}, {"text_idx": "#000072", "text": "Chicas Poderosas tamax Princesaruw yanapt\u2019i:"}, {"text_idx": "#000073", "text": "Ma\u0308 jamuqax siwa, waranqa aruts jila, waranqa isturayanakaw arst\u2019an\u0303atak utjaski. #MapadeFeminicidios #Niunamenos"}, {"text_idx": "#000075", "text": "Princesax jaqimasitak lurktan ukax wali kusisin\u0303awa. Mamapas kullakapas ukakipkarakiw amuyt\u2019apxi; tatapax amuyasitaw sasin mayt\u2019araki, ukampirus janiw kunti\u0308 luktta ukxa jaytatati juk\u2019amp sarantayaskakimaya sarakiwa."}, {"text_idx": "#000078", "text": "28 uru aka llamayu phaxsitx Me\u0301xico markan Congreso Nacional Indi\u0301gena (CNI), uksan (pueblos originarios) chikanchasirinakax Eje\u0301rcito Zapatista de Liberacio\u0301n Nacional (EZLN) uksat ch'amancht'atax Mari\u0301a de Jesu\u0301s Patricio Marti\u0301nez juparuw Concejo Nacional Indi\u0301gena de Gobierno (CIG) uksan vocera ukham sarantan\u0303apatak chhijllt'awayapxi, juti\u0308r 2018 maran jili\u0308r irpirin\u0303atak chhijllaw utjkan ukan candidata ukham sarantan\u0303apatak amtampiw chhijllt'ata."}, {"text_idx": "#000081", "text": "Congreso uka luraw tukuyasinxa, 20 mara utjatapta, CNI uakt EZLN ukanakax aka amtx qhanancht'xapxa\u0308nwa, \u00abQue retiemble en sus centros la tierra\u00bb sasin suticht'apxa\u0308na, ukat akham sarakinwa:"}, {"text_idx": "#000082", "text": "Wasitamp san\u0303a\u0308ni jiwasan ch'axwasax janiw poder ukampikiti, janiw thaqtanti; pueblos originarios ukat sociedad civil ukanakaruw mayacht'asisin aka jan walt'a\u0308wir sayt'ayatan\u0303atak jawsathapin\u0303a\u0308ni.Kawkhanktanti\u0308 kunjamaktanti\u0308 ukhampach askin jakan\u0303ataki."}, {"text_idx": "#000083", "text": "CNI,ukan qhanancht'a\u0308wipa, 523 marka, 25 estados del pai\u0301s ukat 43 pueblos indi\u0301genas, ukhaniw maymar jallu qallta phaxsin vocero ukan aka llamayu phaxsin chhijllt'asin\u0303ap amtxa iyawst'apxa\u0308na."}, {"text_idx": "#000085", "text": "CIG ukaw nayranki, CNI ukan amtapar jach'anchayan\u0303ataki. Aynachanqasin kunjams aka marka irpxarun\u0303atak ch'amancht'asiwaytanxa. Ukhamtw markanakax mayacht'asiwaytan ukhamt jiwasanakar jan walt'a\u0308winakax aynacht'aykist ukar un\u0303jan\u0303ataki. Yaqha poli\u0301tica luran\u0303ax mayacht'asisin amtan\u0303arakiwa."}, {"text_idx": "#000086", "text": "CNI ukat EZLN ukanakax candidata ukhaman\u0303apatak ch'amanchiw sasinw mayipxi maysatax vocera ukarus ch'amanchapxarakiwa:"}, {"text_idx": "#000087", "text": "Jupaw Concejo Indi\u0301gena de Gobierno uksan markpachar uraqpachar aru apani. Jupaw markat aru un\u0303t'aya\u0308ni, juparakiw jiwasani."}, {"text_idx": "#000088", "text": "Chhijllt'aw tantacha\u0308winx 60 (pueblos indi\u0301genas) ukhataw niya 848 markachirinakax purt'apxatayna, comandancia general EZLN uksat ukakipkarakiw puripxatayna."}, {"text_idx": "#000089", "text": "Me\u0301xico markan jisk'a markanakapan chillqta\u0308wipampix markpachan p'arxtapana. #CNI #CIG /cd9HlCtlQE"}, {"text_idx": "#000092", "text": "Uka video ukanx vocera, ukham chhijllt'atapaw un\u0303jasi, \u2018Marichuy'jan walt'a\u0308winak qhanstayan\u0303atak ukham chhijllt'atatwa."}, {"text_idx": "#000093", "text": "Jili\u0308r irpiritak chhijlaw 2018 maranx nayraqat candidaturas ukanakar katuqani, ukampirus Se\u0301ptimo de la Ley General de Instituciones ukat Procedimientos Electorales uka pankan mayiwiparux phuqhan\u0303jamawa, ukan mayiwinakax akni\u0308rinakawa: asociacio\u0301n civil, ma\u0308 cuenta bancaria jist'aran\u0303a, ukat Servicio de Administracio\u0301n Tributaria ukar qillqantayasin\u0303a, uka phuqhasinx 1% ukhaw padro\u0301n electoral nacional ukan qillqantayasit markachirinak tanthapin\u0303a,"}, {"text_idx": "#000094", "text": "Vocera del CIG ukan candidatura ukax phuqhasinit ukaw suyt'ataski. Congreso Nacional Indi\u0301gena ukan arst'awipax akhamawa: Ma\u0308 Mexicox janipuniw jan jiwasampixa!\u00bb chhijllawi 2018, aka jach'a un\u0303acht'awx imapunim mapa poli\u0301tico uka arunakax amukt'ayatakan uk ucharakima."}, {"text_idx": "#000096", "text": "Chikanchasiwisax jaka\u0308wiatawa, markanakasax walja maranakaw jan wal un\u0303jat uka turkakipan\u0303atakiwa."}, {"text_idx": "#000098", "text": "Ugandesa warmix jiwa unn\u0303aqt\u2019anin\u0303 muni, pachampiw ch\u2019ujtawin jakan\u0303 muni. Spencer Montero jupan jamuqapawa, iyawst\u2019a\u0308wipamp apnaqatawa."}, {"text_idx": "#000099", "text": "8 uru achuqa phaxsit 2017 maran (Di\u0301a Internacional de la Mujer) amtan\u0303 urux This is Uganda (Akax Ugandawa) ukax ugandesa warmin jamuqanakap apthapiwimpiw sarantawayi. Ukatakix #SheRunsUg (Jupaw Uganda chhijlli) sutimpiw apnaqa\u0308wayi, sapu\u0308runjamx kunjams warminakax jakapxi ukxat 87-n jamuqw un\u0303acht\u2019ayawayapxi.\nThis is Uganda (Akaw Ugandax) ukax Uganda sarnaqa\u0308wxat qillqt\u2019irinakan ma\u0308 plataforma-pawa, markat un\u0303t\u2019ayan\u0303ataki.\nUganda markanx 51% warmiw utji ukatx chachanakax chikatatx juk\u2019akiw utji sasinw 2014-n maran jakthapiwipanx Departamento de Estadi\u0301stica uksat yatisi\u0308nxa.\nTwitter uksanx jamuqanakaw un\u0303jasi, Uganda markan warminakan urup amtkasina:"}, {"text_idx": "#000100", "text": "Here comes the Ugandan woman. 22 #/uTci91CjnT"}, {"text_idx": "#000102", "text": "Akanw ugandesa warmix juti. 22."}, {"text_idx": "#000103", "text": "Here comes the Ugandan woman. 23 #/W9BYJZ2iCI"}, {"text_idx": "#000104", "text": "Here comes the Ugandan woman. 18 (Photo by @phionapaige) #/v2BxY1I1Ow"}, {"text_idx": "#000105", "text": "Akanw ugandesa warmix juti . 18 (@phionapaige ukan jamuqapa)."}, {"text_idx": "#000106", "text": "Parlamento jichha irpirix Rebecca Kadaga jupawa. Uganda markan Parlamento irptirjamax llamayu phaxsin 2011-n maran nayri\u0308r warmi ukhamaw irptatayna ."}, {"text_idx": "#000107", "text": "Here comes the Ugandan woman. 4 #/i0ZDVkKArD"}, {"text_idx": "#000108", "text": "Phionah Mutesi, Uganda marka uksan yuritayna, jupax markanx ajedrez anata\u0308win atipt\u2019irirakitaynawa. Jupan isturyapax tema peli\u0301cula de Hollywood ukarakitaynawa \u00abThe Queen of Katwe\u00bb [La reina de Katwe] ukham un\u0303t\u2019ata."}, {"text_idx": "#000109", "text": "Here comes the Ugandan woman. 7 #/iqTeeXyZwZ"}, {"text_idx": "#000110", "text": "Here comes the Ugandan woman. 29 #/JPqZs4nW2P"}, {"text_idx": "#000112", "text": "Akanw ugandesa warmix juti. 39 (Seyhan Arik jupan jamuqapa)."}, {"text_idx": "#000113", "text": "Here comes the Ugandan woman. 44 (Photo by p.a.c.e onlus) #/yq3J13WC94"}, {"text_idx": "#000114", "text": "Akanw ugandesa warmix juti. 44 (p.a.c.e onlus ukan jamuqapa)."}, {"text_idx": "#000116", "text": "Akanw ugandesa warmix juti. 50 (Kibuubi Media jupan jamuqapa)."}, {"text_idx": "#000118", "text": "Kamisitapanxa: Aka q\u2019axull imillax qillqatanak un\u0303t'ayi \u00ab.\nAkanw ugandesa warmix juti. 42 (Prossy Babirye jupan jamuqapa)."}, {"text_idx": "#000120", "text": "Akanw ugandesa warmix juti. 37 (Spencer Montero jupan jamuqapa)."}, {"text_idx": "#000121", "text": "Here comes the Ugandan woman. 1 #/utuPKhrkC8"}, {"text_idx": "#000124", "text": "Aka qillqatax Zaw Zaw jupan qillqatawa, The Irrawaddy ukat qillqaqt\u2019atawa, ma\u0308 portal web de noticias independiente ukat Global Voices ukanakaw wasitamp un\u0303t\u2019ayapxi."}, {"text_idx": "#000125", "text": "T\u2019aqhisis jakasax 100 jan markapankir jilaw sapu\u0308rjam latrillunak ma\u0308 latrill lurir utan n\u0303iya Don Kone ukhamarak Thayer Tapin jak\u2019an lurasipki, ukax Irrawaddy jawir thiyan jisk\u2019a ayllunakawa, ukax Mandalay, Myanmar (Birmania) markankarakiwa."}, {"text_idx": "#000126", "text": "Uka tuqinx pusi latrill lurir utanakaw utji ukhamarus uka pusi tuqinx 20 jisk\u2019a simintut urnunakats jilaw utji. Ukham irnaqan\u0303 tuqinakax ukasatuqinakankiw utji kunjamakitix jisk\u2019at jach\u2019akam wila masinakaw uka tuqin irnaqaspa, asunakakiw jan irnaqkaspati.\nMa\u0308 yaqhipanakanx phichqa maran jisk\u2019a lalanakax janiw anatapkis janirakiw yatiqan\u0303 utars sarapkiti, jupanakax walpin wila masinakapamp chikt\u2019at irnaqapxi."}, {"text_idx": "#000128", "text": "Jilpach wila masinakan payllawipax juk\u2019akiwa, ukhamarus manq\u2019 sinti jila\u0308tapatw jisk\u2019 jach\u2019 irnaqan\u0303ar purxapxi. Janikiw yaqha thakhix jakan\u0303anakapatak utjkiti."}, {"text_idx": "#000129", "text": "Yaqhip jili\u0308r irnaqirinakax usuntapx ukjax janiras ukjataw qullasin\u0303atak payllaw mayisxapxi. Ukat janipun walirasxap ukjax wawanakaparkipuniw uka qullq kutt\u2019ayan\u0303atak irnaqayxapxi."}, {"text_idx": "#000130", "text": "Jan uraqipankir wila masinakax Irrawaddy jawir thiyanw latrillunak wajsupxi, ukax jani\u0308r jallupachkamakiwa, kunawsatix umax llunchhimukunxi ukhamarus jan n\u0303iq\u2019is utjxi ukjax yaqha pach latrill lurir utanakarw irnaqir sarxapxaraki, ukhamaw uka t\u2019aqhiskaw thakix jan tukuskay uka jan markapankirinakatakixa."}, {"text_idx": "#000140", "text": "Blog OyeJuanjo ukax Juanjo Dioses waynuchun irptatawa, jupax pankanakapats yatichaw wakt\u2019ayatanakap un\u0303acht\u2019ayatapats un\u0303t\u2019atarakiwa, ukhamarus jupax ma\u0308 post ukaruw 70 qillqt\u2019awinak formato pdf ukar mayxacht\u2019atayna, uka"}, {"text_idx": "#000141", "text": "Uka qillqat taypinakanx insayunaka, acade\u0301micos lura\u0308winak ukhamarak patxa janchin jamuqapax kunjams sara\u0308winakan ukhamarak poli\u0301tica ukanakan un\u0303katatas ukxat aruskipa\u0308winaka, el ciberfeminismo jan ukax warminakax co\u0301mics ukankapxi uka jamukxat ma\u0308 amuykipa\u0308wi. Ukhamarus Mexicana ukhamarak warminakan sarta\u0308winakapan ajanupa saminchiri, Frida Kahlo ukax mamxatx walpun uka qillqawinakan aruskipt\u2019asi."}]